Skyggesiden av livet

Det var ingen hyggelig overraskelse som møtte meg da jeg gikk inn på toalettet - mitt vanlige tilfluktssted i så måte. En hånd kom som et lyn mot meg, og det ljomet i kjevebeinet der den satte sitt avtrykk - et avtrykk som jeg ville merke lenge etterpå.  Nå var det ikke mer løping rundt grøten. En neve fant veien til mag regionen da jeg endelig så hvem som ville meg vondt.
Mens jeg stod der og harket blod etter to slag til, og halvhjertet prøvde å forsvare meg, så jeg Tobben. Kroppen min led et smertehelvete som få kan beskrive ordentlig. Min nest eneste venn hadde fått et raserianfall, og latt det hele gått utover meg. Fjeset var rødt av sinne og en liten engel hvisket meg i øret og sa at dette kom til å vare et par dager. Jeg fikk panikk og dengte løs med mine underdimensjonerte muskler.
Dette var en kamp jeg ikke ville tape så lett. Hva handlet dette om? Hvordan kom jeg i denne konflikten? Tre timer senere fikk jeg lære at det å tenke under en nevekamp var en dårlig evne å ha. Det var det første jeg tenkte da jeg våknet i senga mi etter å ha vært bevisstløs i tre timer på grunn av slag mot skallen.
Den jævelen. Jeg skal ta ham, jeg skal ta ham, ropte en stemme i hjernen min. I samme øyeblikk kom mamma inn i rommet. Jeg fikk vite at Tobben ville bli anmeldt pga. uprovosert vold, hva nå enn det måtte være. Med en tekopp i mine lett skjelvende hender fikk jeg høre hele historien fra skolens side. Men noen ganger kan skolen ikke få hele sannheten, tenkte jeg stille, mens jeg fikk en ladning Earl Grey Tea gjennom systemet. Det var mandag. Begynnelsen på helvete.
Etter å ha sovet en lang drømmeløs søvn under oppsyn av mamma, kom jeg til skolen neste dag. Sekken ble båret av mamma og mens en kald høstluft vitnet om at alt kanskje ikke var som det skulle, dro jeg meg bort til inngangen jeg hadde gått i gjennom så mange ganger før. 

Jeg går på Hole Ungdomsskole. Verdens beste skole i følge flere i administrasjonen. Bygget har sine ulemper men mange fordeler som gjerne veier opp nettopp dette. 

Heldigvis har jeg mange venner som vil støtte meg, tenkte jeg da skoene var satt på plass i hylla, og jeg gikk gjennom døren til klasserommet der jeg dagen før hadde gått inn uten å føle smerter i kroppen. I klasserommet merket jeg en dempet fiendtlig tone. I friminuttet slo jeg til en overraskelse som flere enn meg ikke kom til å glemme så lett. Læreren jammet i vei med sine vanlige bemerkninger, ingenting jeg ville høre. En av de ”store” begivenhetene skulle visstnok være en skriftlig prøve i norsk, der vi skulle skrive fortelling. Til dette murret hjernen min til svar at ”jeg er god nok for øyeblikket til å skrive.” Jeg prøvde å ta kontakt med Jonas - en annen venn jeg skulle ha i dette klasserommet. En bit papir landet på pulten min, og med litt skjelvende hånd begynte jeg å lage en melding. ”Skal vi spille basketball i friminuttet?” Læreren fortsatte med skravlingen. Lappen min fløy elegant gjennom lufta og velsignet pulten til Jonas med en diskret landing. Jeg så en hånd gripe etter biten med papir og lese. Uten å bevege meg for mye, ventet jeg på øyekontakt. I stedet merket jeg en rykning gå gjennom ansiktet hans. 
Læreren skravlet, men denne gangen oppfattet ørene mine noe om geometri. Der var nok ikke jeg og boka på bølgelengde, nei. Dette krevde mer konsentrasjon, merket jeg. Da føk matteboken rimelig kjapt opp fra tasken, og jeg bladde til side 56, som gutten ved nabopulten var på. Selvfølgelig sto det om den hersens Pythagoras. Han gikk visst aldri ut på moten, bare fordi han tegnet noen streker i Hellas, og erklærte det for en formel for 1000 år siden.
Allikevel må vi i gjennom dette, tenkte jeg med et sukk. Endelig skjønte jeg at Jonas endelig hadde fattet det med å sende lapper. Det er jo faktisk normal høflighet å svare. Hånden hans famlet etter en papirbit i pennalet pennen hans formidlet noe, og mottakeren satt spent på stolen før den skrekkelige meldingen kom: ”Jeg kan ikke prate med deg. Tobben har erklært at hvis noen er sammen med deg så banker han oss. Ikke ta kontakt med meg. Vær så snill.”  
Resten av de to timene vi hadde foran oss med studietid, var hjertet mitt i halsen, og hjernen i alarmberedskap. Her kommer det, igjen tenkte jeg. Samme greia på barneskolen, ingen gidder å være sammen med meg hvis jeg ikke er ”tøff.” Men jeg gidder ikke! Jeg vil ikke! Jeg gidder, gidder ikke det! Minnene strømmer tilbake til sommeren for to år siden. Da banket jeg opp en som hele tiden var slaskete mot meg. 

Her gjaldt det vist å ikke tape ansikt. Jeg trenger noen å være sammen med og jeg trenger det nå, mumlet jeg inni hodet mitt. Jeg vil ikke at en 15 år gammel slamp som oppfører seg som det her skal ta tak i vennene mine på den måten! I kladdeboken til Jonas sto det - etter friminuttet mellom 2. og 3. time - ”møt meg i gymsalen i friminuttet” 

Nå gadd jeg ikke å bry meg om geometrien lenger. Her trengtes det mer enn en dose geometri for å ta rotta på Tobben. Nei, her trengtes det muskelkraft. 
I friminuttet ble jeg møtt av blikk som tydet på utfrysning. Det var sant, Tobben har tatt over skolen. Jeg jogget inn mot gymsalen. Der ventet Jonas på meg. Det jeg planla for oss begge, fikk hans ansikt til å uttrykke en begeistring jeg ikke har sett maken til før eller siden. Jeg begynte med noe jeg hadde hatt på hjertet i hele dag. ”Jonas” sa jeg. ”Jeg har en plan som jeg vil dele med deg. Betingelsen er at du holder like mye kjeft som du ikke pisser i buksa. Dette er faen meg alvor.” Ansiktet mitt må ha gjort inntrykk på ham. Han nikket, og ventet spent på fortsettelsen. ”Har du noen gang tryna på sykkel, så skolten har fått seg en trykk? Det har jeg, og jeg kan ikke si at det er noe du bør ønske deg til jul. Hvis du sammenligner det med slag fra Tobben så begynner det å ligne noe. Og når en venn gjør sånn mot en, er det ”Hardt mot hardt” som de i ”Klover i kamp” sier. Det jeg har tenkt til å gjøre er både farlig og veldig vondt, hvis det slår feil. Det er som pappa sa til mekanikeren når sidevinduet på Caravellen ikke ville lukke seg: ”Du, hør her. Denne bilen har få måneder igjen å leve. Jeg har nå kjørt med dette i et par uker og orker ikke tanken på kulden om vinteren. Jeg bryr meg ikke om hva dere gjør. Ikke bruk penger på å fikse noe. Ikke bruk masse penger på noe. Bare få vinduet opp! Denne bilen varer ikke en eneste EU-kontroll til!” Et lukket vindu og en støtfanger med strips fikk han igjen. Vi flirte begge av dette da vi var godt kjent med den bilen.
”Vi har med andre ord liten tid og jeg er blakk som ei rotte. Det vi må gjøre er å få has på Tobben,” fortsatte jeg. Akkurat da avbrøt Jonas meg. ”Vet du i det hele tatt hva det handler om?” spurte han. Det var jo noe jeg ikke hadde tenkt på, så til svar fikk han et ærlig ”nei.” ”Tobben mener at du sa i fra til han fyren i kiosken om at vi naska på lørdagen.” Hva faen? tenkte jeg, der jeg sto lent inntil veggen. Dreier alt dette seg om det? Jeg har da faen ikke gjort noe. Men hvem bryr seg nå? Har han banka meg så skal jeg jammen ta igjen. Dette lar jeg ikke gå for god fisk. 
”Det vi skal gjøre er dette: Tobben sykler hjem hver onsdag. Vi skal hoppe ut fra et skjulested ved skuret og velte han for å få et overtak,” sa jeg. Beruset av maktfølelsen skulle jeg ta tak i et hode, og smelle til et ansikt som var på gråten. Jeg kunne forestille meg seieren inni hodet mitt. 

Mens vi satte oss ned på benkene, hørte vi lyden av ringeklokka. Den samme gamle lyden gjennomboret ørene våre og varslet to skoletimer med kunst og håndverk. Denne gangen var det brodering som gjennomsyret hjernen min mens jeg tenkte godt på morgendagens oppgjør. Noe var i ferd med å endre seg. Dagen sluttet med en takk og farvel, da alle guttene stormet ut av rommet for å slippe unna dette forferdelige håndarbeidet.
Heldigvis var mamma forståelsesfull nok til at jeg fikk sove etter skolen. Det tar på å gå rundt med vondt i kroppen, tenke jeg inni meg. 

Jeg våket opp i sekstiden om morgenen med det vanlige kaoset. Bøker i sekken, dusj, og alt annet som hører med. I dag skulle det bli gym på meg, i følge timeplanen. Resten var visstnok samfunnsfag og mer studietid. Mine trøtte tanker døpte timene om til sovetid, mens sekken havnet på ryggen, og sykkelpedalene nærmest gikk opp og ned av seg selv, på vei til skolen. Der var den samme kalde luften over alt hvor jeg snudde meg. Gymmen gikk fort, før fire timer sovetid innbefant seg. 
Øyeblikket nærmet seg. Løven inni meg gjorde seg klar til angrep. Seieren er vår heter det visst. Skoleklokka ringte og alt var klart for handling. Jonas og jeg satte sekkene våre i skogen, og løp ned mot skuret på skoleplassen. Tobben kom syklende mot oss. Vi står klar nå, tenkte jeg med et frydefullt smil. Sykkelen gikk overende som planlagt. Vi hev oss over ham, og sendte både høyre og venstrehooker i alle retninger. Spark ble langet ut mot mageregionen. En kraft gikk i gjennom hånden min, og sendte et brakende slag mot kjeven. Det kjente jeg igjen. Vi løp vekk og lot han ligge nede som et såret dyr. Ikke i stand til å reise seg og terrorisere igjen.

